CELEX: 32022D0656
Language: el
Date: 2022-04-11 00:00:00
Title: Απόφαση (ΕΕ) 2022/656 του Συμβουλίου της 11ης Απριλίου 2022 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών, και παρόμοιων πράξεων, σχετικά με τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής

21.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 119/103
               
            
         ΑΠΟΦΑΣΗ (ΕΕ) 2022/656 ΤΟΥ ΣΥΜΒΟΥΛΙΟΥ
         της 11ης Απριλίου 2022
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών, και παρόμοιων πράξεων, σχετικά με τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με την απόφαση 94/800/ΕΚ του Συμβουλίου (1), η Ένωση ενέκρινε τη συμφωνία για την εφαρμογή του άρθρου VII της Γενικής Συμφωνίας Δασμών και Εμπορίου του 1994 (συμφωνία για τη δασμολογητέα αξία) και τη συμφωνία για τους κανόνες καταγωγής.
                  
               
                     (2)
                  
                  
                     Το άρθρο 18 παράγραφος 2 της συμφωνίας για τη δασμολογητέα αξία δημιουργεί, υπό την αιγίδα του Συμβουλίου Τελωνειακής Συνεργασίας, τεχνική επιτροπή για τη δασμολογητέα αξία (TCCV), με σκοπό, σύμφωνα με το σημείο 1 του παραρτήματος II της συμφωνίας για τη δασμολογητέα αξία, να εξασφαλίσει, σε τεχνικό επίπεδο, ομοιομορφία ερμηνείας και εφαρμογής της συμφωνίας για τη δασμολογητέα αξία.
                  
               
                     (3)
                  
                  
                     Σύμφωνα με το σημείο 2 στοιχείο α) του παραρτήματος II της συμφωνίας για τη δασμολογητέα αξία, η TCCV είναι αρμόδια να εξετάζει τα ειδικά τεχνικά προβλήματα που παρουσιάζονται στην τρέχουσα διαχείριση των συστημάτων καθορισμού της δασμολογητέας αξίας των μελών και να γνωμοδοτεί συμβουλευτικά όσον αφορά τις κατάλληλες λύσεις, βάσει των παρουσιαζόμενων περιστατικών.
                  
               
                     (4)
                  
                  
                     Σύμφωνα με το σημείο 2 στοιχείο β) του παραρτήματος II της συμφωνίας για τη δασμολογητέα αξία, η TCCV είναι αρμόδια να μελετά, κατόπιν αίτησης, τους νόμους, τις διαδικασίες και την πρακτική όσον αφορά τον καθορισμό της δασμολογητέας αξίας και να συντάσσει εκθέσεις για τα αποτελέσματα των μελετών αυτών.
                  
               
                     (5)
                  
                  
                     Σύμφωνα με το σημείο 2 στοιχείο δ) του παραρτήματος II της συμφωνίας για τη δασμολογητέα αξία, η TCCV είναι αρμόδια να παρέχει τέτοιες πληροφορίες και γνώμες για κάθε ζήτημα που αφορά τη δασμολογητέα αξία των εισαγόμενων εμπορευμάτων, οι οποίες είναι δυνατό να ζητηθούν από κάθε μέλος ή από την επιτροπή δασμολογητέας αξίας που έχει δημιουργηθεί βάσει του άρθρου 18 παράγραφος 1 της συμφωνίας για τη δασμολογητέα αξία. Αυτές οι πληροφορίες και γνώμες είναι δυνατό να πάρουν τη μορφή συμβουλευτικών γνωμοδοτήσεων, σχολίων ή επεξηγηματικών σημειώσεων.
                  
               
                     (6)
                  
                  
                     Το άρθρο 4 παράγραφος 2 της συμφωνίας για τους κανόνες καταγωγής δημιουργεί, υπό την αιγίδα του Συμβουλίου Τελωνειακής Συνεργασίας, τεχνική επιτροπή κανόνων καταγωγής («TCRO»), η οποία ασχολείται με τις εργασίες τεχνικής μορφής που περιγράφονται στο παράρτημα I της συμφωνίας για τους κανόνες καταγωγής.
                  
               
                     (7)
                  
                  
                     Σύμφωνα με το σημείο 1 στοιχείο α) του παραρτήματος I της συμφωνίας για τη δασμολογητέα αξία, η TCCV είναι αρμόδια να εξετάζει ειδικά τεχνικά προβλήματα που προκύπτουν από την καθημερινή εφαρμογή των κανόνων καταγωγής των μελών και να εκδίδει γνώμη συμβουλευτικού χαρακτήρα, όσον αφορά τις κατάλληλες λύσεις που βασίζονται επί των γνωστοποιούμενων γεγονότων.
                  
               
                     (8)
                  
                  
                     Σύμφωνα με το σημείο 1 στοιχείο β) του παραρτήματος I της συμφωνίας για τους κανόνες καταγωγής, η TCRO είναι αρμόδια την παροχή πληροφοριών και συμβουλών επί οποιουδήποτε θέματος για τον προσδιορισμό της καταγωγής των εμπορευμάτων που είναι δυνατό να ζητεί οποιοδήποτε μέλος ή η επιτροπή κανόνων καταγωγής (CRO) που έχει δημιουργηθεί βάσει του άρθρου 4 παράγραφος 1 της συμφωνίας για τους κανόνες καταγωγής.
                  
               
                     (9)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της TCCV, όσον αφορά την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών μελετών και άλλων μελετών και παρόμοιων πράξεων για κάθε θέμα που αφορά τη δασμολογητέα αξία εισαγόμενων εμπορευμάτων, ώστε να εξασφαλιστεί η ομοιομορφία ερμηνείας και εφαρμογής της συμφωνίας για τη δασμολογητέα αξία, διότι οι εν λόγω πράξεις ενδεχομένως μπορούν να επηρεάσουν με καθοριστικό τρόπο το περιεχόμενο του ενωσιακού δίκαιου, ήτοι του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (2), του κατ’ εξουσιοδότηση κανονισμού (ΕΕ) 2015/2446 της Επιτροπής (3), και του εκτελεστικού κανονισμού (ΕΕ) 2015/2447 της Επιτροπής (4), σχετικά με τη δασμολογητέα αξία των εμπορευμάτων και τον προσδιορισμό της.
                  
               
                     (10)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της TCRO, όσον αφορά την έκδοση συμβουλευτικών γνωμοδοτήσεων, πληροφοριών και συμβουλών, καθώς και παρόμοιων πράξεων, που αφορούν τον προσδιορισμό της καταγωγής των εμπορευμάτων ώστε να εξασφαλιστεί η ομοιομορφία ερμηνείας και εφαρμογής της συμφωνίας για τους κανόνες καταγωγής, διότι οι εν λόγω πράξεις ενδεχομένως μπορούν να επηρεάσουν με καθοριστικό τρόπο το περιεχόμενο της νομοθεσίας της Ένωσης, ήτοι του κανονισμού (ΕΕ) αριθ. 952/2013, του κατ’ εξουσιοδότηση κανονισμού (ΕΕ) 2015/2446 και του εκτελεστικού κανονισμού (ΕΕ) 2015/2447, σχετικά με την καταγωγή των εμπορευμάτων και τον προσδιορισμό της.
                  
               
                     (11)
                  
                  
                     Είναι προς το συμφέρον της Ένωσης να καθοριστούν οι θέσεις που διατυπώνονται εξ ονόματος της Ένωσης στην TCCV σύμφωνα με τις αρχές, τα κριτήρια και τον προσανατολισμό που διέπουν τη δασμολογητέα αξία εισαγόμενων εμπορευμάτων, και να καθοριστούν οι θέσεις που θα διατυπωθούν στην TCRO σύμφωνα με τις αρχές, τα κριτήρια και τις κατευθύνσεις που διέπουν τον προσδιορισμό της καταγωγής των εμπορευμάτων. Είναι επίσης προς το συμφέρον της Ένωσης οι εν λόγω θέσεις να καθορίζονται ταχέως, ώστε η Ένωση να είναι σε θέση να ασκεί τα δικαιώματά της στην TCCV και στην TCRO.
                  
               
                     (12)
                  
                  
                     Δεδομένου του άκρως τεχνικού χαρακτήρα των θεμάτων που αφορούν τη δασμολογητέα αξία εισαγόμενων εμπορευμάτων και των θεμάτων που αφορούν τον προσδιορισμό της καταγωγής των εμπορευμάτων, του όγκου ζητημάτων που εξετάζονται στις ετήσιες συνεδριάσεις της TCCV και της TCRO, του σύντομου χρονικού διαστήματος που είναι διαθέσιμο για την εξέταση εγγράφων που εκδίδονται από τη Γραμματεία του Παγκόσμιου Οργανισμού Τελωνείων (ΠΟΤ) και τα μέλη της TCCV ή της TCRO κατά την προετοιμασία συνεδριάσεων της TCCV ή της TCRO και της επακόλουθης ανάγκης να ληφθούν υπόψη από την Ένωση οι νέες πληροφορίες που παρουσιάζονται πριν ή κατά τη διάρκεια αυτών των συνεδριάσεων και να γίνουν αποτελεσματικά οι επακόλουθες ενέργειες, θα πρέπει να καθοριστούν τα αναγκαία μέτρα για την εξειδίκευση της θέσης της Ένωσης, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ).
                  
               
                     (13)
                  
                  
                     Δεδομένου ότι, πριν από τις συνεδριάσεις της TCCV και της TCRO, επανειλημμένα καθυστερεί η διάθεση των εγγράφων εργασίας, και προκειμένου να διαφυλαχθούν τα δικαιώματα και τα συμφέροντα της Ένωσης στο πλαίσιο των εν λόγω επιτροπών, η Επιτροπή θα πρέπει να επιδιώξει να ζητήσει από τη Γραμματεία του ΠΟΤ να διασφαλίσει τη διαθεσιμότητα των εγγράφων εργασίας σύμφωνα με τους αντίστοιχους εσωτερικούς κανονισμούς της TCCV και της TCRO, ώστε τα εν λόγω έγγραφα να αποστέλλονται τουλάχιστον 30 ημέρες πριν από την έναρξη της σχετικής συνόδου.
                  
               
                     (14)
                  
                  
                     Για να διασφαλιστεί ότι το Συμβούλιο είναι σε θέση να αξιολογεί και, όπου αρμόζει, να αναθεωρεί την πολιτική της παρούσας απόφασης σε τακτική βάση, καθώς και στο πνεύμα της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της ΣΕΕ, η ισχύς της παρούσας απόφασης θα πρέπει να είναι χρονικά περιορισμένη,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης, στο πλαίσιο της τεχνικής επιτροπής δασμολογητέας αξίας που έχει συσταθεί υπό την αιγίδα του Παγκόσμιου Οργανισμού Τελωνείων, όσον αφορά την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικών με τη δασμολογητέα αξία εισαγόμενων εμπορευμάτων σύμφωνα με τη συμφωνία για την εφαρμογή του άρθρου VII της Γενικής Συμφωνίας Δασμών και Εμπορίου του 1994, καθώς και για την κατάρτιση των εν λόγω πράξεων, καθορίζεται σύμφωνα με τις αρχές, τα κριτήρια και τους προσανατολισμούς που παρατίθενται στο τμήμα I του παραρτήματος της παρούσας απόφασης.
         
         
            Άρθρο 2
            Η εξειδίκευση της θέσης της Ένωσης που πρέπει να ληφθεί δυνάμει του άρθρου 1 πραγματοποιείται σύμφωνα με την εξειδίκευση που παρατίθεται στο τμήμα II του παραρτήματος.
         
         
            Άρθρο 3
            Η θέση που πρέπει να ληφθεί εξ ονόματος της Ένωσης, στο πλαίσιο της τεχνικής επιτροπής κανόνων καταγωγής, που έχει συσταθεί υπό την αιγίδα του Παγκόσμιου Οργανισμού Τελωνείων, όσον αφορά την έκδοση συμβουλευτικών γνωμοδοτήσεων, πληροφοριών και συμβουλών, και παρόμοιων πράξεων, σχετικών με τον προσδιορισμό της καταγωγής των εμπορευμάτων σύμφωνα με τη συμφωνία για τους κανόνες καταγωγής, καθώς και για την κατάρτιση των εν λόγω πράξεων, καθορίζεται σύμφωνα με τις αρχές, τα κριτήρια και τους προσανατολισμούς που παρατίθενται στο τμήμα I του παραρτήματος της παρούσας απόφασης.
         
         
            Άρθρο 4
            Η εξειδίκευση της θέσης της Ένωσης που πρέπει να ληφθεί δυνάμει του άρθρου 3 πραγματοποιείται σύμφωνα με την εξειδίκευση που παρατίθεται στο τμήμα II του παραρτήματος.
         
         
            Άρθρο 5
            Η παρούσα απόφαση αρχίζει να ισχύει την ημερομηνία της έκδοσής της.
            Παύει να ισχύει στις 31 Δεκεμβρίου 2025.
         
         
            Λουξεμβούργο, 11 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 94/800/ΕΚ του Συμβουλίου, της 22ας Δεκεμβρίου 1994, σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθόσον αφορά τα θέματα που εμπίπτουν στις αρμοδιότητές της (ΕΕ L 336 της 23.12.1994, σ. 1).
         
            (2)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (3)  Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).
         
            (4)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
      
      
         
            ΠΑΡΑΡΤΗΜΑ
            
               I.   
               
                  Θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων, όσον αφορά την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικών με τη δασμολογητέα αξία εισαγόμενων εμπορευμάτων δυνάμει της συμφωνίας για την εφαρμογή του άρθρου VII της γενικής συμφωνίας δασμών και εμπορίου του 1994, και την έκδοση συμβουλευτικών γνωμοδοτήσεων, πληροφοριών και συμβουλών, και παρόμοιων πράξεων, σχετικών με τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής
               
            
            1.   ΑΡΧΕΣ
            Στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του Παγκόσμιου Οργανισμού Τελωνείων (ΠΟΤ), η Ένωση:
            
                        α)
                     
                     
                        προωθεί, συμβάλλει και διευκολύνει την αποτίμηση της δασμολογητέας αξίας εισαγόμενων εμπορευμάτων και την ομοιόμορφη ερμηνεία και εφαρμογή της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994 (συμφωνία για τη δασμολογητέα αξία, CVA)·
                     
                  
                        β)
                     
                     
                        προωθεί, συμβάλλει και διευκολύνει τον προσδιορισμό της καταγωγής των εμπορευμάτων και την ομοιόμορφη ερμηνεία και εφαρμογή της συμφωνίας για τους κανόνες καταγωγής·
                     
                  
                        γ)
                     
                     
                        καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση για συμβουλευτικές γνωμοδοτήσεις, σχόλια, επεξηγηματικές σημειώσεις, περιπτωσιολογικές και άλλες μελέτες, πληροφορίες ή συμβουλές για οποιοδήποτε θέμα που αφορά την αποτίμηση των εισαγόμενων εμπορευμάτων για τελωνειακούς σκοπούς ή τον προσδιορισμό της καταγωγής των εμπορευμάτων, ή παρόμοιες πράξεις της τεχνικής επιτροπής δασμολογητέας αξίας (TCCV) και της τεχνικής επιτροπής κανόνων καταγωγής (TCRO), και διασφαλίζει ότι οι εν λόγω πράξεις συνάδουν με τη συμφωνία για τη δασμολογητέα αξία και τη συμφωνία για τους κανόνες καταγωγής, αντίστοιχα·
                     
                  
                        δ)
                     
                     
                        διασφαλίζει ότι τα μέτρα που εγκρίνονται στο πλαίσιο της TCCV είναι σύμφωνα με τη γενική εισαγωγή της συμφωνίας για τη δασμολογητέα αξία και με τις ερμηνευτικές σημειώσεις που παρατίθενται στο παράρτημα I της συμφωνίας για τη δασμολογητέα αξία·
                     
                  
                        ε)
                     
                     
                        προωθεί θέσεις που συνάδουν με τις πολιτικές και τις βέλτιστες πρακτικές της Ένωσης, συμπεριλαμβανομένου του στόχου να προστατευθούν τα οικονομικά συμφέροντα της Ένωσης, καθώς και με κάθε άλλη διεθνή δέσμευση της Ένωσης στον οικείο τομέα.
                     
                  2.   ΚΡΙΤΗΡΙΑ
            Οι θέσεις που πρέπει να ληφθούν εξ ονόματος της Ένωσης:
            
                        α)
                     
                     
                        καθορίζονται σύμφωνα με τη συμφωνία για τη δασμολογητέα αξία, τη γενική εισαγωγή της και τις ερμηνευτικές σημειώσεις που παρατίθενται στο παράρτημα I της συμφωνίας για τη δασμολογητέα αξία, στον βαθμό που αφορούν τη δασμολογητέα αξία εισαγόμενων εμπορευμάτων·
                     
                  
                        β)
                     
                     
                        καθορίζονται σύμφωνα με τη συμφωνία για τους κανόνες καταγωγής, στον βαθμό που αφορούν τον προσδιορισμό της καταγωγής των εμπορευμάτων·
                     
                  
                        γ)
                     
                     
                        κατά περίπτωση, λαμβάνουν υπόψη τα ακόλουθα:
                        
                                    i)
                                 
                                 
                                    τη νομολογία του Δικαστηρίου της Ευρωπαϊκής Ένωσης σχετικά με τη δασμολογητέα αξία των εισαγόμενων εμπορευμάτων και τον προσδιορισμό της καταγωγής των εμπορευμάτων,
                                 
                              
                                    ii)
                                 
                                 
                                    πράξεις που έχουν εκδοθεί στο παρελθόν από την TCCV ή την TCRO και οι οποίες εξακολουθούν να ισχύουν,
                                 
                              
                                    iii)
                                 
                                 
                                    το νομικό πλαίσιο της Ένωσης σχετικά με τη δασμολογητέα αξία των εισαγόμενων εμπορευμάτων και τον προσδιορισμό της καταγωγής των εμπορευμάτων,
                                 
                              
                                    iv)
                                 
                                 
                                    τα μέσα καθοδήγησης σχετικά με τη δασμολογητέα αξία των εμπορευμάτων που εκπονούνται στο πλαίσιο του τμήματος δασμολογητέας αξίας της ομάδας τελωνειακών εμπειρογνωμόνων,
                                 
                              
                                    v)
                                 
                                 
                                    τα μέσα καθοδήγησης σχετικά με τον προσδιορισμό της καταγωγής των εμπορευμάτων που εκπονούνται στο πλαίσιο του τμήματος καταγωγής της ομάδας τελωνειακών εμπειρογνωμόνων,
                                 
                              
                                    vi)
                                 
                                 
                                    οποιεσδήποτε άλλες πράξεις ή οδηγίες σχετικά με δασμολογητέα αξία εισαγόμενων εμπορευμάτων και τον προσδιορισμό της καταγωγής των εμπορευμάτων που έχουν εκπονηθεί από το Συμβούλιο ή την Επιτροπή.
                                 
                              
                  3.   ΠΡΟΣΑΝΑΤΟΛΙΣΜΟΙ
            Η Ένωση επιδιώκει, όπου αρμόζει:
            
                        α)
                     
                     
                        να στηρίζει την έκδοση, από την TCCV και την TCRO, συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών, πληροφοριών και συμβουλών, ή παρόμοιων πράξεων, που αφορούν τη δασμολογητέα αξία εισαγόμενων εμπορευμάτων ή τον προσδιορισμό της καταγωγής των εμπορευμάτων, ώστε να εξασφαλίζει, σε τεχνικό επίπεδο, ομοιομορφία ερμηνείας και εφαρμογής της συμφωνίας για τη δασμολογητέα αξία και της συμφωνίας για τους κανόνες καταγωγής,
                     
                  
                        β)
                     
                     
                        να προτείνει και να καταρτίζει πράξεις που αναφέρονται στο στοιχείο α).
                     
                  
                     
                        ΙΙ.
                     
                     
                        Εξειδίκευση της θέσης που πρέπει να ληφθεί εξ ονόματος της Ένωσης στο πλαίσιο των τεχνικών επιτροπών δασμολογητέας αξίας και κανόνων καταγωγής, που έχουν συσταθεί υπό την αιγίδα του ΠΟΤ, όσον αφορά την έκδοση συμβουλευτικών γνωμοδοτήσεων, σχολίων, επεξηγηματικών σημειώσεων, περιπτωσιολογικών και άλλων μελετών και παρόμοιων πράξεων σχετικά με τη δασμολογητέα αξία εισαγόμενων εμπορευμάτων δυνάμει της συμφωνίας για τη δασμολογητέα αξία, και την έκδοση συμβουλευτικών γνωμοδοτήσεων, πληροφοριών και συμβουλών, και παρόμοιων πράξεων, σχετικών με τον προσδιορισμό της καταγωγής των εμπορευμάτων δυνάμει της συμφωνίας για τους κανόνες καταγωγής
                        
                                    1.
                                 
                                 
                                    Πριν από κάθε συνεδρίαση της TCCV ή της TCRO, κατά την οποία η TCCV ή η TCRO καλείται να εκδώσει συμβουλευτικές γνωμοδοτήσεις, σχόλια, επεξηγηματικές σημειώσεις, περιπτωσιολογικές και άλλες μελέτες, πληροφορίες και συμβουλές, ή παρόμοιες πράξεις, που παράγουν έννομα αποτελέσματα στην Ένωση, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες τεχνικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές, τα κριτήρια και τους προσανατολισμούς που παρατίθενται στο τμήμα I. Για να διαφυλάσσονται τα δικαιώματα και συμφέροντα της Ένωσης στο πλαίσιο του ΠΟΤ, η Επιτροπή αποδίδει ιδιαίτερη προσοχή στη διαθεσιμότητα των εγγράφων εργασίας σύμφωνα με τους διαδικαστικούς κανόνες της TCCV και της TCRO.
                                 
                              
                                    2.
                                 
                                 
                                    Για τον σκοπό αυτό και βάσει των πληροφοριών που διαβιβάζονται στην Επιτροπή σύμφωνα με το σημείο 1, η Επιτροπή διαβιβάζει εγκαίρως στο Συμβούλιο πριν από κάθε συνεδρίαση της TCCV και της TCRO που αναφέρεται στο σημείο 1, έγγραφο στο οποίο παρατίθενται τα στοιχεία της προτεινόμενης εξειδίκευσης της θέσης της Ένωσης προς συζήτηση και έγκριση των στοιχείων της θέσης που πρέπει να εκφραστεί εξ ονόματος της Ένωσης. Το Συμβούλιο εξετάζει τα έγγραφα της Επιτροπής εντός του βέλτιστου δυνατού χρονικού διαστήματος. Αν το Συμβούλιο δεν εγκρίνει συγκεκριμένο μέρος της πρότασης, η Επιτροπή δεν θα παρουσιάσει θέση της Ένωσης για το μέρος αυτό στην TCCV ή στην TCRO.
                                 
                              
                                    3.
                                 
                                 
                                    Σε περιπτώσεις κατά τις οποίες η θέση της Ένωσης διαφέρει κατ’ ουσίαν από τις συμβουλευτικές γνωμοδοτήσεις, τα σχόλια, τις επεξηγηματικές σημειώσεις, τις περιπτωσιολογικές και άλλες μελέτες, και τις παρόμοιες πράξεις που προτείνονται στην TCCV ή από τις συμβουλευτικές γνωμοδοτήσεις, τις πληροφορίες και τις συμβουλές, και τις παρόμοιες πράξεις, που προτείνονται στην TCRO, η Επιτροπή εκφράζει εξ ονόματος της Ένωσης τη θέση ότι η εν λόγω πράξη δεν επιτυγχάνει την αναγκαία συναίνεση προκειμένου να εκδοθεί από την TCCV ή την TCRO.
                                 
                              
                                    4.
                                 
                                 
                                    Για να διαφυλάσσονται τα δικαιώματα της Ένωσης και να αποφεύγεται η λήψη απόφασης για θέμα για το οποίο το Συμβούλιο δεν μπορεί να καταλήξει σε θέση προτού ζητηθεί από τα μέλη της TCCV ή της TCRO να εκφράσουν την τελική τους θέση σχετικά με την έκδοση συμβουλευτικών γνωμοδοτήσεων, σχολίων, επεξηγηματικών σημειωμάτων, περιπτωσιολογικών και άλλων μελετών, πληροφοριών και συμβουλών, και παρόμοιων πράξεων, η Επιτροπή ζητεί εξ ονόματος της Ένωσης να παραμείνει η προτεινόμενη πράξη υπό συζήτηση στο πλαίσιο της TCCV ή της TCRO.